text: Musik på Endelave
  31 juli 2011 kl. 12.51
  Badet i sol blev der lørdag afholdt musikfestival på Endelave.
  "Vi laver en musikalsk oplevelse for alle der kommer på øen," siger arrangør Benny Jensen.
  Han forventer, at over 1000 publikummer vil lægge vejen forbi musikfesten på Endelaves havn i løbet af dagen. 12 amatør bands spiller alt fra moderne rock/pop til mere klassiske numre. Teltet åbnede allerede klokken 10:45, og herefter var der et tætpakket program, som først sluttede med Travelin Band klokken 00:30.
  Mange lystsejlere kunne fra deres både i lystbådehavnen nyde musikken og følge festen på nærmeste hånd. Arrangørerne vil allerede nu godt love, at arrangementet bliver gentaget til næste år.
  Musikfestivallen bliver altid afholdt lørdag den sidste weekend i Juli måned.
  